ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
8 ก.ย. 2558

สรุปตลาดภาคเช้า
ตลาดภาคเช้าปิดปรับตัวลดลง  เนื่องจากได้รับแรงกดดันจากความกังวลเศรษฐกิจต่างประเทศ โดยเฉพาะญี่ปุ่นที่รายงาน GDP ไตรมาส 2 ออกมาติดลบไป 1.2% และตัวเลขส่งออกของจีนเดือน ส.ค. ที่ลดลง 6.1%YoY ส่วนปัจจัยในประเทศยังต้องรอผลการประชุมครม.ว่าจะมีมาตรการกระตุ้นเศรษฐกิจเพิ่มเติมเพียงใด ปิดตลาดภาคเช้าดัชนีเปลี่ยนแปลง -8.63 จุด มาที่ระดับ 1,362.77 จุด
 
แนวโน้ม ภาคบ่าย
ประเมินดัชนีมีแนวโน้มปรับตัวเพิ่มขึ้นได้จากช่วงเช้า โดยมีปัจจัยบวกจากมาตรการกระตุ้นเศรษฐกิจที่คาดว่าจะมีการอนุมัติออกมาเพิ่มเติม แต่ด้วยความกังวลของเศรษฐกิจต่างประเทศ การประชุมธนาคารกลางสหรัฐเกี่ยวกับแผนการปรับขึ้นดอกเบี้ย รวมถึงแรงขายของนักลงทุนต่างชาติที่ยังมีอย่างต่อเนื่องทำให้การปรับตัวขึ้นอาจจะไปได้ไม่มากนัก ดังนั้นเราแนะนำให้ เก็งกำไรระยะสั้น ในหุ้นที่คาดว่าจะได้รับประโยชน์จากมาตรการกระตุ้นเศรษฐกิจภาครัฐอย่างเช่นกลุ่มค้าปลีกหรือกลุ่มยานยนต์
 
วิเคราะห์ทางเทคนิค
SANKO ราคาปิด 1.50 บาท
แนวรับ 1.47บาท           แนวต้าน 1.74 บาท
แนว cut loss หากใกล้จะหลุด 1.40 บาท
กราฟราย SANKOฟอร์มตัวเป็น V-shape ที่เต็มรูปแบบ นอกจากนี้ MACD ยังตัดขั้นเป็นสัญญาณซื้อที่กำลังจะผ่านแนวศูนย์เพื่อพลิกกลับเป็นขาขึ้นอีกครั้งหนึ่ง สัญญาณแบบนี้มีโอกาสวิ่งได้แรง โดยขึ้นกับปริมาณโวลุ่มที่เข้ามาด้วย   แนะนำเก็งกำไร
 
เด็กแนว
RWI  ราคาหุ้นกระตุกขึ้นมาเมื่อวานนี้ ใครเก็งกำไรจบรอบก็จบไป  แต่คนที่รู้เรื่องราวดีจะถือต่อและซื้อเพิ่ม เพราะไม่เพียงแค่ราคาหุ้นลงต่ำกินไปแล้วเท่านั้น แต่ยังมี story ที่จะเข้ามาใหญ่โตไม่ใช่น้อย    เรื่องของเรื่องก็คือว่าด้วยสายสัมพันธ์ของครอบครัวที่มีกลุ่ม CEN และ UWC ซึ่งตั้งเป้าในการเป็นผู้นำโรงไฟฟ้าชีวมวลมากที่สุดรายหนึ่ง  เมื่อเอื้อวิทยาได้โรงไฟฟ้าในมือเข้ามาเพียบราว 5-7 โรงตอนนี้ คาดว่าจะมีการจัดสรรปันส่วนให้น้องในไส้ เพื่อเพิ่มสัดส่วนรายได้  โดยมีโอกาสที่ RWI จะคว้าอย่างน้อย 1 โรงไฟฟ้าชีวมวลจากเปลือกไม้จากจังหวะหน้าด่านภาคอีสาน  ซึ่งมีการจ่ายไฟแล้วและจะรับรู้กำไรเข้าในบริษัทตั้งแต่ Q4 นี้เลย  โรงไฟฟ้าแบบนี้กำไรต่อปีราว 120-150 ล้านบาทยังไม่นับว่าจะได้เพิ่มเข้ามาอีก  แต่งานใหญ่ที่ต้องจับตาก็คือเรื่องของหมอนรถไฟที่จะเปลี่ยนเป็นคอนกรีตทั่วประเทศ  คาดว่า RWI จะเป็นหนึ่งในผู้ผลิตหมอนอันนี้โดยเฉพาะจากรถไฟทางคู่เส้นหลักร่วมมือระหว่างไทยกับจีน  ซึ่งระยะทางยาวเฟื้อย   โดย RWI ได้ทั้งการขายหมอน และขายเหล็กลวดแรงดึงสูงด้วย   เรียกว่างานช้างแบบนี้จะทำให้พื้นฐานบริษัทเปลี่ยนชนิดข้ามคืนก็ว่าได้  
ด้านเทคนิคเห็นเป็นขาลงโดยสมบูรณ์แบบนี้ ถ้าอ่านกราฟแบบขาเดียวก็ต้องบอกว่าไม่เล่น แต่ถ้ามองว่า down side risk ไม่มี และกราฟทดสอบแนวรับจากนั้นเด้งตัวมี Stoch ดีดขึ้นเป็นสัญญาณซื้อแล้วก็ต้องบอกว่าตรงนี้คือจุดเลี้ยวให้สะสมเต็มๆ  เพราะแนวในการขึ้นนั้นกว้าง และยาวเต็มๆ  ไปได้ไกลๆ  เฉพาะต้านแรกของแนวกดทับก็ 3.80 บาทแล้วถ้าผ่านไปได้เอาไม่อยู่แน่ อย่ารอให้วิ่งแล้วจึงเข้าจะเสียโอกาสไปหลายราคาเลย